techiaith/cofnodycynulliad_en-cy huggingface dataset:
English: Well, there is a board in the CMA that is responsible for strategic decisions, and that board is appointed by the UK Government in its entirety at the moment. And, in addition to that, the Secretary of State for BEIS has provided a steer for the work of the CMA. So, those elements, of course, are problematic in the context of what's recommended here. So, we would have to have some changes that would provide us with assurances that strategic decisions taken by that board would be decisions that the devolved Governments could influence. At the moment, there is nothing within the Bill that provides a statutory role for Ministers in devolved administrations to appoint the board or to have an input on the panel. So, we would need to look at something there, I would say, so that there is that possibility that the office, as part of the CMA, would be truly accountable to all four Governments.
Welsh: Wel, mae bwrdd yn y CMA sydd yn gyfrifol am benderfyniadau strategol, ac mae'r bwrdd hwnnw'n cael ei apwyntio gan Lywodraeth y Deyrnas Gyfunol yn gyfan gwbl ar hyn o bryd. Ac, yn fwy na hynny, mae'r Ysgrifennydd Gwladol dros BEIS wedi arfer rhoi rhyw fath o steer, rhyw fath o gyfeiriad, i waith y CMA. Felly, mae'r elfennau hynny, wrth gwrs, yn broblematig yng nghyd-destun beth sy'n cael ei argymell fan hyn. Felly, byddai'n rhaid cael rhyw fath o newidiadau sydd yn rhoi sicrwydd inni fod penderfyniadau strategol y bwrdd hwnnw'n un - bod gan y Llywodraethau datganoledig ddylanwad arnyn nhw hefyd. Does dim, ar hyn o bryd, unrhyw gynnwys yn y Bil sy'n rhoi rôl statudol, dywedwch, i Weinidogion yn y Llywodraethau datganoledig i apwyntio'r bwrdd neu apwyntio'r panel. Felly, byddai angen edrych ar rywbeth yn y maes hwnnw, buaswn i'n dweud, fel bod gennych chi bosibilrwydd bod y swyddfa, fel rhan o'r CMA, yn atebol go iawn i'r pedair Llywodraeth.
English: Thank you for that. Just to draw a sporting comparison, as many have mentioned - I know about your interest in sport - and there is the comparison between the Competition and Markets Authority, and a comparison between a rugby match between Wales and England where England choose the referee and also select which rules and which penalties should apply. Would that be a fair comparison, in your view?
Welsh: Diolch am hynna. Jest i wneud rhyw gymhariaeth o'r meysydd chwarae, fel mae sawl un wedi'i grybwyll - dwi'n gwybod am eich diddordeb chi mewn mabolgampau, Gweinidog - ac, wrth gwrs, y gymhariaeth efo'r Awdurdod Cystadleuaeth a Marchnadoedd, cymhariaeth rhwng gêm rygbi rhwng Cymru a Lloegr lle mai Lloegr sydd yn dewis y dyfarnwr a hefyd yn dewis y rheolau a sut mae'r gosb yn cael ei gweithredu. A fyddai hynna'n gymhariaeth deg, ydych chi'n credu?
English: Well, I heard that comparison made by yourself in the Chamber last week, and it struck me that some elements of this Bill certainly do reflect that description.
Welsh: Clywais i'r gymhariaeth honno'n cael ei gwneud gennych chi, rwy'n credu, yn y Siambr yr wythnos diwethaf, ac roedd yn fy nharo i fod rhai elfennau o'r Bil yma yn sicr yn ateb y disgrifiad hwnnw.
English: Thank you, Chair. As the Chair mentioned, we are now going to move to scrutinise some elements of subordinate legislation related to exiting the European Union. Can you first of all confirm whether the Welsh Government will commit to using the Standing Order 30C process to notify the Senedd of its consent to UK Ministers regulating in devolved areas under all the UK's primary legislation on Brexit?
Welsh: Diolch, Cadeirydd. Fel mae'r Cadeirydd wedi dweud, rŷn ni'n symud ymlaen i graffu ar ychydig bach o elfennau o'r is-ddeddfwriaeth rŵan sy'n berthnasol i adael yr Undeb Ewropeaidd. Allech chi yn gyntaf gadarnhau y bydd Llywodraeth Cymru yn ymrwymo i ddefnyddio Rheol Sefydlog 30C i roi gwybod i'r Senedd ei bod yn rhoi cydsyniad i Weinidogion y Deyrnas Unedig reoleiddio mewn meysydd datganoledig o dan ddeddfwriaeth sylfaenol y Deyrnas Unedig yn ymwneud â Brexit?
English: I would first of all say that we do recognise how important that Standing Order is, and the Senedd's ability to scrutinise this process. I think the First Minister's just responded to a letter from the committee agreeing to the committee's aspiration that we should extend Standing Order 30C to include those kinds of regulations, and regulations under the Bills we've just been discussing, and that the protocol emerging from that would extend until the end of this Senedd term.
Welsh: Jest yn gyntaf, byddwn i'n dweud ein bod ni'n cydnabod pa mor bwysig yw e - pa mor bwysig yw'r Rheol Sefydlog hynny ac, wrth gwrs, gallu'r Senedd i graffu ar hyn. Mae'r Prif Weinidog, rwy'n credu, newydd ymateb i lythyr oddi wrth y pwyllgor yn cytuno i ddymuniad y pwyllgor ein bod ni'n ymestyn 30C i gynnwys y math yna o reoliadau, a rheoliadau o dan y Biliau rŷn ni newydd fod yn eu trafod nhw, a bod y protocol newydd fyddai'n dod ac yn deillio o hynny wedyn yn ymestyn tan ddiwedd tymor y Senedd hwn.
English: Thank you for that, because you will understand our concerns as a committee that obsesses about other governments seeking to legislate in devolved areas. So, thank you for that. Can I ask you also whether you can provide the committee with an update on the volume of statutory instruments required between now and the end of the transition period, and to clarify why the assessments appear to have changed over recent months?
Welsh: Diolch am hynny, achos mi fyddwch chi yn gallu deall ein pryderon fel pwyllgor sydd yn obsesiynu pan fydd llywodraethau eraill yn ceisio deddfu mewn meysydd datganoledig. Felly, diolch am hynny. Allaf i bellach ofyn i chi a allech chi roi'r wybodaeth ddiweddaraf i'r pwyllgor yma am nifer yr offerynnau statudol y bydd eu hangen cyn diwedd y cyfnod pontio, ac egluro pam mae'r asesiadau wedi newid dros y misoedd diwethaf yn ôl pob golwg?
English: A substantial amount of subordinate legislation will be required. At the end of the summer term, for the very first time, we received quite a detailed report on the UK Government's SI plan in areas that have devolved elements. This of course relates to the withdrawal agreement, generally speaking. In terms of the latest list that we have, we anticipate that some 45 SIs will require our consent, and that will happen through correspondence, and so on and so forth. The emphasis in those areas is on changes in EU law and the implementation of the withdrawal agreement and issues related to that. In terms of SIs made here in Wales in those areas, we believe that some 30 will be required, so the total would be 75. That, of course, depends upon decisions on the protocol, and that doesn't take into account any changes emerging from an agreement between the UK Government and the EU. So, that would be on top of the figures that I've just given you.
Welsh: Bydd angen nifer sylweddol o ddeddfwriaeth eilradd yn hyn o beth. Cawsom ni, ar ddiwedd tymor yr haf, am y tro cyntaf, adroddiad gweddol fanwl o'r cynllun SIs gan Lywodraeth y Deyrnas Gyfunol mewn meysydd sydd ag elfen ddatganoledig. Mae hyn, wrth gwrs, yn ymwneud â'r cytundeb ymadael ar y cyfan. O ran y rhestr ddiweddaraf sydd gyda ni fan hyn, rŷn ni'n darogan y bydd rhyw 45 o SIs yn gofyn am ein cydsyniad ni i newidiadau, a bydd hynny'n digwydd trwy lythyru ac ati. Mae'r pwyslais yn y meysydd hynny ar newidiadau yn nghyfraith yr Undeb Ewropeaidd a wedyn gweithredu'r cytundeb ymadael a chytundebau sy'n perthyn i hynny. O safbwynt SIs sydd yn cael eu gwneud yma yng Nghymru yn y meysydd hynny, rŷn ni'n credu y bydd angen tua 30, felly rhyw 75 os ŷch chi'n edrych ar y cyfan gyda'i gilydd. Mae hynny, wrth gwrs, yn dibynnu ar newidiadau a phenderfyniadau ynglŷn â'r protocol, a dyw hynny ddim yn cymryd i ystyriaeth unrhyw newidiadau a fyddai'n deillio o gytundeb rhwng Llywodraeth y Deyrnas Gyfunol a'r Undeb Ewropeaidd. Felly, mae hynny ar ben y rhifau rwyf newydd eu rhoi i chi nawr.
English: Thanks for that. Further to the last point that you made there, can you explain what scenarios related to future relationships between the UK and the EU could lead to the need for a larger volume of secondary legislation than is currently being anticipated?
Welsh: Diolch am hynny. Ymhellach i'r ddwy frawddeg olaf y gwnaethoch chi eu hynganu yn fanna, allech chi egluro pa senarios yn hollol sy'n ymwneud â'r berthynas rhwng y Deyrnas Unedig a'r Undeb Ewropeaidd a allai olygu y bydd angen mwy o is-ddeddfwriaeth na'r hyn a ragwelir ar hyn o bryd?
English: Generally speaking, if I could put it in those terms, and from a point of principle, the deeper the relationship, the more legislation will be required. That's the fundamental principle. The SIs have been drawn up on the basis of leaving without an agreement, so, if there is agreement, we will need to amend those. Therefore, there would be more SIs in that scenario.
Welsh: Yn gyffredinol, os caf i ei ddodi e felly, o ran egwyddor, y dyfnaf fydd y berthynas, y mwyaf o ddeddfu fydd ei angen. Dyna'r egwyddor sylfaenol. Mae'r SIs sydd yno wedi cael eu drafftio ar sail gadael heb gytundeb, felly, os bydd cytundeb, bydd angen diwygio'r rheini. Felly, bydd mwy o SIs yn sgil y senario honno.
English: Turning specifically to the 45 regulations in devolved areas that you've already mentioned, can you set out the Government's rationale for permitting the UK Government to make the 45 regulations that are in devolved areas rather than legislating yourselves?
Welsh: I sôn yn benodol, felly, am y 45 o reoliadau yma mewn meysydd datganoledig rydych chi wedi eu crybwyll eisoes, allwch chi nodi'r sail resymegol gan Lywodraeth Cymru dros ganiatáu i Lywodraeth y Deyrnas Unedig wneud y 45 o reoliadau yma sydd mewn meysydd datganoledig yn hytrach na deddfu eich hunan?
English: Well, the principle is the same principle that's been in place since the exit period last year, where we were looking at the scenario of leaving without any sort of agreement. The scale of it is unprecedented in terms of legislating, as regards secondary legislation as well as primary legislation, and we have such a brief period to do that. As you will recall, the UK Government passed more than 600 - 630 or so - SIs before leaving at the end of last year and. In light of the inter-governmental agreement, they asked for some 150 SIs to be given consent by the Welsh Government, and we also made some 50 SIs here in Wales. So, it wouldn't have been possible for the Government to have delivered that volume of legislation in such a brief period of time. But, of course, given the inter-governmental agreement, there was a requirement on the Westminster Government to demand consent from us here. The same challenges are occurring again this year, but, of course, in a far briefer period, with far more uncertainty and with the uncertainty coming even later in the process. So, the challenge is perhaps clear as a result of that.
Welsh: Wel, yr egwyddor yw'r un egwyddor sydd wedi bod yn llywodraethu ar y maes yma ers y cyfnod gadael y llynedd, pan oeddem ni'n gweithio tuag at edrych ar senario o adael heb gytundeb o unrhyw fath. Hynny yw, mae scale y peth yn hollol ddigynsail o ran deddfu ym meysydd deddfwriaeth eilradd a hefyd pwysau o ran deddfwriaeth gynradd, a chyfnod mor fyr i allu llwyddo gwneud hynny. Fel y byddwch chi'n cofio, fe wnaeth Llywodraeth y Deyrnas Gyfunol basio dros 600 - 630 neu rywbeth felly - o SIs cyn gadael ar ddiwedd y llynedd. Yn sgil y cytundeb rhynglywodraethol y gwnaethon ni ei gytuno, gwnaethon nhw ofyn am i ryw 150 o SIs gael cydsyniad Llywodraeth Cymru a gwnaethon ni, yma yng Nghymru, ryw 50 o SIs ein hunain. Felly, fuasai hi ddim wedi bod yn bosib, o ran y Llywodraeth, i allu delifro'r volume hynny o ddeddfwriaeth mewn cyfnod mor fyr. Ond, wrth gwrs, yn sgil y cytundeb rhynglywodraethol, roedd gofyniad felly ar y Llywodraeth yn San Steffan i fynnu'r cydlyniad yma wrthon ni. Mae'r un sialensau yn digwydd eleni eto, ond, wrth gwrs, mewn cyfnod lot byrrach gyda llawer mwy o ansicrwydd, ac ansicrwydd hyd yn oed yn hwyrach yn y cyfnod. Felly, mae'r sialens efallai'n amlwg yn sgil hynny.
English: I understand that, but can I just push you a little further on the exact rationale, because there should be more of a rationale than simply the pressures of work on you as a Government?
Welsh: Dwi'n deall hynny, ond a allaf i bwyso arnoch chi ychydig bach ymhellach ynglŷn â'r union seiliau rhesymegol, achos mae disgwyl bod mwy o sail resymegol na dim ond y pwysau gwaith trwm sydd arnoch chi fel Llywodraeth?
English: Well, the principles where we ask the UK Government to legislate on our behalf are clear and are a matter of public record. They do not change legislation made here in Wales and they don't do that in areas where there are differences of policy, and they don't do that in areas of political sensitivity, where the Senedd would have a specific interest in that debate. So, the principles are transparent and they remain for this year, too.
Welsh: Wel, mae'r egwyddorion lle rydym ni'n gofyn i Lywodraeth y Deyrnas Gyfunol ddeddfu ar ein rhan ni yn glir ac yn fater o record gyhoeddus. Hynny yw, dydyn nhw ddim yn newid, wrth gwrs, deddfwriaeth sydd wedi ei gwneud yma yng Nghymru, a dydyn nhw ddim yn gwneud hynny mewn meysydd lle mae gwahaniaeth polisi, a dydyn nhw ddim yn gwneud hynny mewn meysydd lle mae sensitifrwydd gwleidyddol neu lle byddai'n sicr gan y Senedd ddiddordeb penodol yn y drafodaeth honno. Felly, mae'r egwyddorion yn dryloyw ac maen nhw'n dal i barhau ar gyfer eleni hefyd.
English: Okay, thank you. The final question from me -
Welsh: Grêt, diolch. Y cwestiwn olaf gen i -
English: Welcome to this Plenary session. Before we begin, I just want to set out a few points. A Plenary meeting held using video-conference, in accordance with the Standing Orders of the Welsh Parliament, constitute Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on the agenda. And I would remind Members that Standing Orders relating to order in Plenary meetings apply to this meeting, and apply equally to Members in the Chamber and those joining virtually.
Welsh: Croeso, bawb, i'r Cyfarfod Llawn. Cyn i ni ddechrau, dwi jest eisiau nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rheini wedi'u nodi ar yr agenda. A dwi eisiau atgoffa Aelodau fod y Rheolau Sefydlog sy'n ymwneud â threfn yn y Cyfarfodydd Llawn yn berthnasol i'r cyfarfod yma, ac yr un mor berthnasol i'r Aelodau sydd yn y Siambr ag i'r rhai sydd yn ymuno drwy gyswllt fideo.
English: And that brings us to our first item this afternoon, namely questions to the First Minister, and the first question is from Angela Burns.
Welsh: Ac, felly, dyma ni'n cyrraedd eitem gyntaf ein hagenda ni'r prynhawn yma, sef y cwestiynau i'r Prif Weinidog, ac mae'r cwestiwn cyntaf gan Angela Burns.
English: Llywydd, the Welsh Government has no responsibility for the process to which the Member refers. The present Home Office makes such selections without reference to local or devolved democratic authorities.
Welsh: Llywydd, nid oes gan Lywodraeth Cymru unrhyw gyfrifoldeb am y broses y mae'r Aelod yn cyfeirio ati. Mae'r Swyddfa Gartref bresennol yn gwneud dewisiadau o'r fath heb gyfeirio at awdurdodau democrataidd lleol na datganoledig.
English: Llywydd, I thank Helen Mary Jones for those points. Yes, of course, the Welsh Government will work alongside the local authority, the local health board, and the local police service in the difficult job they now need to do. And where we're able to mobilise assistance on their behalf, where we're able to make cases on their behalf, then of course we will be very keen to do that. Our understanding of the Home Office's plan is that the people who will be housed at the camp will, in time, be dispersed to the four main dispersal areas across Wales - that they will live in Cardiff, Newport, Swansea and Wrexham. So, our wish to welcome them to Wales is a long-term commitment to those people's welfare and well-being, and we want to make sure that that can be properly discharged. I think one of the most disturbing features of the whole episode is the way the Home Office's handling of it has led to Tenby becoming a target for hard-right extremist groups from right across the United Kingdom who've heard about this and who think that this is a cause that they can latch on to and exploit. Those people are not welcome in Wales, and I hope that we will soon be in a position to make sure that the police take the action that is necessary to make sure that they cannot inflame local sentiments and that they understand that their presence in Wales is not one that is welcome by us.
Welsh: Llywydd, diolchaf i Helen Mary Jones am y pwyntiau yna. Bydd, wrth gwrs, y bydd Llywodraeth Cymru yn gweithio ochr yn ochr â'r awdurdod lleol, y bwrdd iechyd lleol, a'r gwasanaeth heddlu lleol yn y gwaith anodd y mae angen iddyn nhw ei wneud nawr. A phan allwn ni fwstro cymorth ar eu rhan, pan allwn ni wneud achos ar eu rhan, yna wrth gwrs byddwn yn awyddus iawn i wneud hynny. Ein dealltwriaeth o gynllun y Swyddfa Gartref yw y bydd y bobl a fydd yn cael eu cartrefu yn y gwersyll yn cael eu gwasgaru, ymhen amser, i'r pedair prif ardal wasgaru ledled Cymru - y byddan nhw'n byw yng Nghaerdydd, yng Nghasnewydd, yn Abertawe ac yn Wrecsam. Felly, mae ein dymuniad i'w croesawu i Gymru yn ymrwymiad hirdymor er les a llesiant y bobl hynny, ac rydym ni eisiau gwneud yn siŵr y gellir cyflawni hynny yn briodol. Rwy'n credu mai un o nodweddion mwyaf annymunol yr holl ddigwyddiad yw bod y ffordd y mae'r Swyddfa Gartref wedi ymdrin ag ef wedi arwain at Ddinbych-y-pysgod yn dod yn darged i grwpiau adain dde eithafol o bob rhan o'r Deyrnas Unedig sydd wedi clywed am hyn ac sy'n credu bod hwn yn achos y gallan nhw ymgysylltu ag ef a chamfanteisio arno. Nid oes croeso i'r bobl hynny yng Nghymru, a gobeithiaf y byddwn ni mewn sefyllfa yn fuan i wneud yn siŵr bod yr heddlu yn cymryd y camau sy'n angenrheidiol i wneud yn siŵr na allan nhw gynhyrfu teimladau lleol a'u bod nhw'n deall nad yw eu presenoldeb yng Nghymru yn un a groesewir gennym ni.
English: Diolch, Llywydd. Isn't the truth of the matter that none of the people who are going to be housed at Penally is likely to be qualified for asylum in this country, because they've come from a safe country, in France, because they've all, as I understand it, arrived on small boats on the shores of Kent? Eighty one per cent of those who have arrived in 2020 on the shores of Kent have been said, by the Home Office, to have no credible claim to asylum, although only 2 per cent have actually been removed. So, isn't the cause of the problem that we've got today, first of all, incompetence on the part of the British Government, because they've completely lost control of our borders, but, secondly, irresponsibility on the part of the Welsh Government for its piece of virtue signalling in calling Wales a 'nation of sanctuary'? Because, ultimately, if race relations are to be preserved in this country, it's got to be on the basis of managed and controlled migration and genuine asylum claims, and not bogus ones.
Welsh: Diolch, Llywydd. Onid y gwir am y mater yw nad oes yr un o'r bobl sy'n mynd i gael eu cartrefu ym Mhenalun yn debygol o fod yn gymwys i gael lloches yn y wlad hon, gan eu bod nhw wedi dod o wlad ddiogel, yn Ffrainc, oherwydd eu bod nhw i gyd, yn ôl yr hyn a ddeallaf, wedi cyrraedd ar gychod bach ar lannau Caint? Mae'r Swyddfa Gartref wedi dweud nad oes gan 81 y cant o'r rhai sydd wedi cyrraedd yn 2020 ar lannau Caint, unrhyw hawl credadwy i loches, er mai dim ond 2 y cant sydd wedi cael eu symud mewn gwirionedd. Felly, onid achos y broblem sydd gennym ni heddiw, yn gyntaf oll, yw anallu ar ran Llywodraeth Prydain, gan eu bod nhw wedi colli rheolaeth dros ein ffiniau yn llwyr, ond, yn ail, anghyfrifoldeb ar ran Llywodraeth Cymru am ei darn o orbwysleisio rhinweddau drwy alw Cymru yn 'genedl noddfa'? Oherwydd, yn y pen draw, os yw cysylltiadau hiliol yn mynd i gael eu cynnal yn y wlad hon, mae'n rhaid i hynny fod ar sail ymfudo wedi'i reoli a cheisiadau dilys am loches, ac nid rhai ffug.
English: Well, Llywydd, we hear echoes of the Member's long history in support of apartheid South Africa in the remarks he's made this afternoon. To describe Wales's ambition to be a nation of sanctuary as irresponsible simply beggars belief. I'm shocked to hear it even from him, and he has no knowledge whatsoever of where people who will be housed at this camp are coming from - none of us do. Almost all of them are yet to arrive. So, as ever, it is his bogus claims, his attempt to exploit a situation to peddle a line that he finds politically convenient that we've heard this afternoon. It's disgraceful.
Welsh: Wel, Llywydd, clywn adleisiau o hanes maith yr Aelod o gefnogi apartheid De Affrica yn y sylwadau y mae wedi eu gwneud y prynhawn yma. Mae dweud bod uchelgais Cymru i fod yn genedl noddfa yn anghyfrifol yn anghredadwy. Rwy'n synnu clywed hynny, hyd yn oed ganddo ef, ac nid oes ganddo unrhyw wybodaeth o gwbl o ble y mae pobl a fydd yn cael eu cartrefu yn y gwersyll hwn yn dod - nid oes gan yr un ohonom ni. Mae bron pob un ohonyn nhw heb gyrraedd eto. Felly, fel erioed, ei honiadau ffug, ei ymgais i fanteisio ar sefyllfa i gyfleu neges sy'n wleidyddol gyfleus iddo yr ydym ni wedi eu clywed y prynhawn yma. Mae hynny'n warthus.
English: Llywydd, public transport in cross-border areas has been affected in the same ways as such services more generally. I know Members in the Chamber will want to pay tribute to those operators and public transport workers who have done so much to maintain a core network of services during this crisis.
Welsh: Llywydd, mae cludiant cyhoeddus mewn ardaloedd trawsffiniol wedi cael ei heffeithio yn yr un ffyrdd â gwasanaethau o'r fath yn fwy cyffredinol. Gwn y bydd Aelodau yn y Siambr eisiau talu teyrnged i'r gweithredwyr a'r gweithwyr cludiant cyhoeddus hynny sydd wedi gwneud cymaint i gynnal rhwydwaith craidd o wasanaethau yn ystod yr argyfwng hwn.